CELEX: 
Language: sl
Date: 2020-07-17 00:00:00
Title: DELEGIRANA UREDBA KOMISIJE (EU) …/… o dopolnitvi Uredbe (EU) 2016/1011 Evropskega parlamenta in Sveta v zvezi z minimalnimi standardi za referenčne vrednosti EU za podnebni prehod in referenčne vrednosti EU, usklajene s Pariškim sporazumom

EVROPSKA
                            KOMISIJA

                                                  Bruselj, 17.7.2020
                                                  C(2020) 4757 final

                     DELEGIRANA UREDBA KOMISIJE (EU) …/…

                                      z dne 17.7.2020

        o dopolnitvi Uredbe (EU) 2016/1011 Evropskega parlamenta in Sveta v zvezi z
     minimalnimi standardi za referenčne vrednosti EU za podnebni prehod in referenčne
                      vrednosti EU, usklajene s Pariškim sporazumom

SL                                                                                       SL
 ---pagebreak---                                 OBRAZLOŽITVENI MEMORANDUM

     1.       OZADJE DELEGIRANEGA AKTA
     1.1.     Splošno ozadje
     Evropska unija je leta 2015 podpisala Pariški sporazum. Cilj Pariškega sporazuma je okrepiti
     odziv na podnebne spremembe, med drugim z zagotavljanjem, da se naložbeni tokovi ujemajo
     s prizadevanji za zmanjšanje emisij toplogrednih plinov in razvoj, odporen na podnebne
     spremembe.
     V sporočilu o evropskem zelenem dogovoru je potrjeno, da potrebujemo dolgoročne signale
     za usmerjanje finančnih in kapitalskih tokov v zelene naložbe ter izogibanje nasedlim
     naložbam. Ta delegirani akt bo prispeval k temu specifičnemu cilju. Poleg tega temelji na
     prejšnjem akcijskem načrtu „Financiranje trajnostne rasti“ iz marca 2018, ki je začel
     ambiciozno in celovito strategijo za trajnostno financiranje, njegov cilj pa je bil preusmeriti
     kapitalske tokove v trajnostne naložbe, da bi dosegli trajnostno in vključujočo rast.
     Splošneje je evropski zeleni dogovor odziv Evropske unije na podnebne in okoljske izzive,
     katerih reševanje je najpomembnejša naloga te generacije. Je nova strategija za rast, katere cilj je
     EU preobraziti v pravično in uspešno družbo s sodobnim, konkurenčnim in z viri gospodarnim
     gospodarstvom, ki v letu 2050 ne bo ustvarjalo nobenih neto emisij toplogrednih plinov, v
     katerem bosta okolje in zdravje državljanov zaščitena in v katerem bo rast ločena od rabe virov.
     Ker bodo morala podjetja in gospodinjstva v naslednjem desetletju zagotoviti večino trajnostnih
     naložb, je ključnega pomena, da se vzpostavijo jasni dolgoročni signali, ki bodo vlagatelje
     usmerjali k trajnostnim naložbam.
     Uredba (EU) 2016/1011 Evropskega parlamenta in Sveta1 (v nadaljnjem besedilu: uredba o
     referenčnih vrednostih) uvaja skupni okvir za zagotavljanje točnosti in celovitosti referenčnih
     vrednosti v finančnih instrumentih, finančnih pogodbah ali investicijskih skladih v Evropski
     uniji. Njen cilj pri tem je prispevati k delovanju notranjega trga ter hkrati doseči visoko raven
     varstva potrošnikov in vlagateljev.
     Komisija je 24. maja 2018 objavila svoj predlog spremembe uredbe o referenčnih vrednostih
     v skladu z akcijskim načrtom „Financiranje trajnostne rasti“, da bi določila standarde za
     metodologijo določanja referenčnih vrednosti za nizke emisije ogljika v Uniji.
     Uredba (EU) 2019/2089 Evropskega parlamenta in Sveta2 uvaja novo kategorijo referenčnih
     vrednosti, tako imenovane podnebne referenčne vrednosti EU (referenčne vrednosti EU za
     podnebni prehod in referenčne vrednosti EU, usklajene s Pariškim sporazumom), ter s
     trajnostnostjo povezana razkritja za vse referenčne vrednosti.
     1.2.     Cilji delegirane uredbe
     Cilj te delegirane uredbe je določiti minimalne standarde, ki jih morajo izpolnjevati
     referenčne vrednosti EU za podnebni prehod in referenčne vrednosti EU, usklajene s Pariškim
     sporazumom, da se lahko označijo kot take, in določiti zahteve glede preglednosti v zvezi z
     metodologijo za obe vrsti referenčnih vrednosti.

     1
            Uredba (EU) 2016/1011 Evropskega parlamenta in Sveta z dne 8. junija 2016 o indeksih, ki se
            uporabljajo kot referenčne vrednosti v finančnih instrumentih in finančnih pogodbah ali za merjenje
            uspešnosti investicijskih skladov, in spremembi direktiv 2008/48/ES in 2014/17/EU ter Uredbe (EU)
            št. 596/2014 (UL L 171, 29.6.2016, str. 1).
     2
            Uredba (EU) 2019/2089 Evropskega parlamenta in Sveta z dne 27. novembra 2019 o spremembi
            Uredbe (EU) 2016/1011 glede referenčnih vrednosti EU za podnebni prehod, referenčnih vrednosti EU,
            usklajenih s Pariškim sporazumom, in s trajnostnostjo povezanih razkritij za referenčne vrednosti (UL
            L 317, 9.12.2019, str. 17).

SL                                                       1                                                          SL
 ---pagebreak---      1.3.     Pravna podlaga
     Ta delegirana uredba temelji na pooblastilu iz člena 19a(2) uredbe o referenčnih vrednostih.

     2.       POSVETOVANJA PRED SPREJETJEM AKTA
     Komisija je junija 2018 ustanovila strokovno skupino za trajnostno financiranje (v nadaljnjem
     besedilu: strokovna skupina). Ena od nalog strokovne skupine je bila, da Komisiji predloži
     priporočila glede minimalnih tehničnih zahtev za metodologijo podnebnih referenčnih
     vrednosti EU.
     Junija 2019 je strokovna skupina objavila začasno različico poročila, v zvezi s katero je bil
     objavljen poziv k predložitvi povratnih informacij tekom poletja 2019.
     Strokovna skupina je 30. septembra 2019 objavila končno poročilo. Na voljo je na spletni
     strani
     https://ec.europa.eu/info/sites/info/files/business_economy_euro/banking_and_finance/docum
     ents/190930-sustainable-finance-teg-final-report-climate-benchmarks-and-disclosures_en.pdf.
     Uslužbenci Komisije so se jeseni 2019 in v prvi polovici leta 2020 sestajali z zainteresiranimi
     stranmi, da bi razpravljali o prihodnjih delegiranih ukrepih. V skladu s pravili za boljše
     pravno urejanje so bili osnutki delegiranih aktov med aprilom in majem 2020 štiri tedne
     objavljeni na portalu za boljše pravno urejanje, kjer je bilo možno predložiti povratne informacije .
     Na to posvetovanje je odgovorilo skupaj 36 zainteresiranih strani. Poleg tega so bili na zasedanju
     strokovne skupine Evropskega odbora za vrednostne papirje (EGESC) maja 2020 ob prisotnosti
     opazovalcev iz Evropskega parlamenta osnutki delegiranih aktov predstavljeni strokovnjakom iz
     držav članic, ki so o njih razpravljali.

     3.       OCENA UČINKA
     V skladu z uredbo o referenčnih vrednostih, kakor je bila spremenjena z Uredbo (EU)
     2019/2089, je Komisija pooblaščena, da za referenčne vrednosti določi ukrepe v zvezi s
     trajnostjo. Pooblastilo zajema tri teme: minimalne zahteve za oblikovanje referenčnih
     vrednosti EU za podnebni prehod in referenčnih vrednosti EU, usklajenih s Pariškim
     sporazumom, minimalno vsebino pojasnila, kako ključni elementi metodologije določanja
     referenčnih vrednosti odražajo ESG dejavnike, in informacije, ki jih mora upravljavec
     referenčnih vrednosti navesti v izjavi o referenčni vrednosti v zvezi s pojasnilom o tem, kako
     se odražajo ESG dejavniki.
     Komisija je strokovni skupini naložila, da predloži tehnična priporočila o vseh teh vidikih.
     Strokovna skupina je septembra 2019 objavila končno poročilo o podnebnih referenčnih
     vrednostih in razkritjih za referenčne vrednosti v zvezi z ESG dejavniki, ki je rezultat
     številnih posvetovanj z zainteresiranimi stranmi v obliki okroglih miz, delavnic in poziva k
     predložitvi povratnih informacij, ki je bil objavljen 6 tednov poleti 2019.
     Poročilo strokovne skupine za financiranje trajnostne rasti
     Končno poročilo strokovne skupine vsebuje sklop minimalnih zahtev za oblikovanje
     referenčnih vrednosti EU za podnebni prehod in referenčnih vrednosti EU, usklajenih s
     Pariškim sporazumom, ter minimalne zahteve glede razkritij v zvezi z ESG dejavniki, ki bi se
     morale uporabljati za vse referenčne vrednosti razen nekaterih izjem.
     Komisija je upoštevala vse prejete prispevke, vključno s poročilom strokovne skupine in
     odzivi na poziv skupine k predložitvi povratnih informacij ter prispevkom zainteresiranih
     strani na dvostranskih srečanjih ali konferenčnih klicih s Komisijo.

SL                                                    2                                                      SL
 ---pagebreak---      Čeprav se Komisija na splošno strinja s pristopom strokovne skupine, se delegirani akti kljub
     temu v številnih primerih razlikujejo od poročila strokovne skupine, zlasti pri zahtevah glede
     razkritij v zvezi z ESG dejavniki. Cilj je racionalizirati in poenostaviti pristop strokovne
     skupine, da se zagotovi večja jasnost glede sklopa kazalnikov in informacij, ki jih morajo
     razkriti upravljavci referenčnih vrednosti. Spremembe so preproste in pojasnjujejo tehnična
     priporočila, ki jih je predložila strokovna skupina, povečujejo preglednost ter zagotavljajo
     večjo predvidljivost za upravljavce referenčnih vrednosti.
     Komisija je pri določanju minimalnih meril za oblikovanje referenčnih vrednosti EU za
     podnebni prehod in referenčnih vrednosti EU, usklajenih s Pariškim sporazumom, ter zahtev
     glede razkritij v zvezi z ESG dejavniki upoštevala splošno načelo sorazmernosti, pri tem pa
     ohranila določeno raven prožnosti za upravljavce referenčnih vrednosti.
     Sorazmernost
     Delegirani akti podrobneje določajo pooblastila glede novih podnebnih referenčnih vrednosti
     EU in zahtev po razkritjih v zvezi z ESG dejavniki iz uredbe o referenčnih vrednostih, s čimer
     se bo zagotovila sorazmerna uporaba uredbe.
     Komisija je ob upoštevanju poročila strokovne skupine in povratnih informacij zainteresiranih
     strani poskušala zagotoviti sorazmeren pristop k minimalnim zahtevam za oblikovanje
     referenčnih vrednosti EU za podnebni prehod in referenčnih vrednosti EU, usklajenih s
     Pariškim sporazumom, ter k minimalnim zahtevam glede razkritij v zvezi z ESG dejavniki za
     upravljavce referenčnih vrednosti.
     V skladu s pooblastili iz uredbe o referenčnih vrednostih Komisija meni, da je treba
     razlikovati med zahtevami glede razkritij v zvezi z ESG dejavniki, kar zadeva metodologijo,
     in zahtevami glede razkritij v zvezi z ESG dejavniki v izjavi o referenčni vrednosti, saj nimajo
     istih ciljev za vlagatelje.
     Upravljavcem referenčnih vrednosti trenutno ni treba razkrivati seznama ESG dejavnikov,
     čeprav številni to že počnejo, v tako imenovanih „informativnih listih“. Zato bo to nekaj
     novega le za nekatere. Cilj Komisije je čim večja uskladitev z že obstoječimi tržnimi praksami
     in kazalniki, da bi se izognili nesorazmernim stroškom. Zato ESG dejavniki temeljijo na
     priporočilu iz poročila strokovne skupine, o katerem je bilo opravljeno obsežno tržno
     posvetovanje. Komisija predlaga tudi nadaljnje izboljšanje pristopa, ki ga je predlagala
     strokovna skupina, zlasti z racionalizacijo seznama ESG dejavnikov, ki jih je treba razkriti,
     poenostavitvijo uporabljenega besedišča in, kjer je relevantno, sklicevanjem na mednarodne
     standarde, pogodbe in konvencije.
     Poleg tega Komisija ne namerava zahtevati razkritja bonitetnih ocen glede upoštevanja ESG
     dejavnikov za vse referenčne vrednosti, saj se ta tema obravnava v ločenem in vzporednem
     postopku v okviru akcijskega načrta za trajnostno financiranje.
     In končno, medtem ko je v poročilu strokovne skupine priporočeno, da se uporabi „razmerje
     med zelenim in rjavim deležem“, to merilo ni vključeno v delegirane akte, saj ta pojma na
     ravni EU še nista bila opredeljena in se v okviru prihodnje uredbe o taksonomiji preučujeta v
     ločenem in vzporednem postopku.
     Prožnost
     Zahteve delegiranega akta glede minimalnih standardov za referenčne vrednosti EU za
     podnebni prehod in referenčne vrednosti EU, usklajene s Pariškim sporazumom, ohranjajo
     določeno stopnjo prožnosti pri oblikovanju metodologije določanja referenčnih vrednosti, da
     bi trgu dali priložnost, da sam razvije inovativne strategije in se prilagodi konkretnim
     potrebam vlagateljev.

SL                                                  3                                                   SL
 ---pagebreak---      V zvezi z delegiranim aktom o minimalni vsebini pojasnila o tem, kako se ESG dejavniki
     odražajo v metodologiji določanja referenčnih vrednosti, bi morali upravljavci referenčnih
     vrednosti poročati le o ESG dejavnikih, ki jih uporabljajo pri doseganju ESG ciljev, ter o
     načinu njihove uporabe.
     In končno, kar zadeva delegirani akt o izjavi o referenčni vrednosti, zahteve ne bodo veljale
     za upravljavce referenčnih vrednosti, ki ne sledijo ESG ciljem, kadar bodo to izrecno navedli
     v ustrezni predlogi, priloženi k izjavi o referenčni vrednosti.

     3.1     Analiza stroškov in koristi
     Eden od delegiranih aktov določa minimalne standarde za oblikovanje referenčnih vrednosti
     EU za podnebni prehod in referenčnih vrednosti EU, usklajenih s Pariškim sporazumom. Obe
     referenčni vrednosti sta prostovoljni oznaki, zato zahteve iz zadevnega delegiranega akta
     veljajo le za upravljavce referenčnih vrednosti, ki se odločijo, da bodo upoštevali ta pravila.
     Ker delegirani akt določa minimalne standarde, bodo upravljavci referenčnih vrednosti lahko
     ohranili določeno stopnjo prožnosti pri njihovem oblikovanju, tako da bodo stroški
     zagotavljanja skladnosti omejeni. Splošneje gledano bi ta pristop zagotovil jasna in usklajena
     pravila o tem, kako oblikovati take referenčne vrednosti, kar bi lahko omogočilo morebitno
     zmanjšanje stroškov razvoja notranjih politik, pa tudi dalo trgu priložnost, da sam razvije
     inovativne strategije in se odzove na povpraševanje vlagateljev, ki želijo sprejeti okoljsko
     premišljene naložbene strategije.
     Delegirana akta o minimalnih razkritjih v zvezi z ESG dejavniki pri metodologiji oziroma o
     minimalnih razkritjih v zvezi z ESG dejavniki v izjavi o referenčni vrednosti bosta zahtevala,
     da upravljavci referenčnih vrednosti prilagodijo svojo infrastrukturo IT, tako da bo ustrezala
     novemu toku informacij in zahtevam po razkritju. Izpostaviti je treba obstoječo tržno prakso
     upravljavcev referenčnih vrednosti, da razkrivajo informacije o ESG dejavnikih v tako
     imenovanih „informativnih listih“, zato se pričakuje, da bodo stroški usklajevanja z novimi
     pravili omejeni.
     Informacije o ESG dejavnikih, ki jih bodo morali razkriti upravljavci referenčnih vrednosti,
     bodo izboljšale raven primerljivosti med referenčnimi vrednostmi in zagotovile jasnost za
     vlagatelje, ki želijo izvajati informirane naložbe, povezane s podnebjem.

     3.2     Subsidiarnost
     Uredba o referenčnih vrednostih je v celoti zavezujoča in se neposredno uporablja v vseh
     državah članicah. Vsebuje prehodno obdobje za ključne referenčne vrednosti in referenčne
     vrednosti tretjih držav, ki se lahko v Uniji še naprej uporabljajo brez dovoljenja do konca leta
     2021. Pravna podlaga za uredbo o referenčnih vrednostih je člen 114 Pogodbe o delovanju
     Evropske unije, vse spremembe navedene uredbe pa so v skladu z isto pravno podlago.
     Vedno več vlagateljev izvaja nizkoogljične naložbene strategije in uporablja referenčne
     vrednosti za nizke emisije ogljika za merjenje uspešnosti naložbenih portfeljev.
     Da bi se ohranilo pravilno delovanje notranjega trga v korist vlagateljev in zagotovila visoka
     raven varstva potrošnikov in vlagateljev, uredba o referenčnih vrednostih, kakor je bila
     spremenjena, uvaja regulativni okvir, ki na ravni Unije določa minimalne zahteve za
     referenčne vrednosti EU za podnebni prehod in referenčne vrednosti EU, usklajene s Pariškim
     sporazumom. Oblikovanje referenčnih vrednosti EU za podnebni prehod in referenčnih
     vrednosti EU, usklajenih s Pariškim sporazumom, ki temelji na metodologiji, povezani z
     zavezami iz Pariškega sporazuma glede emisij ogljika, bo prispevalo k večji preglednosti in
     preprečevanju lažnega zelenega oglaševanja.

SL                                                  4                                                   SL
 ---pagebreak---      Brez usklajenega okvira za zagotavljanje točnosti in celovitosti glavnih kategorij referenčnih
     vrednosti za nizke emisije ogljika, ki se uporabljajo v individualnih ali kolektivnih naložbenih
     portfeljih, je verjetno, da bodo razlike v pristopih držav članic ovirale nemoteno delovanje
     notranjega trga.

     4.      PRAVNI ELEMENTI DELEGIRANEGA AKTA
     Pravica do sprejemanja delegiranih aktov je določena v členu 49 uredbe o referenčnih
     vrednostih.
            Člen 1 določa opredelitve pojmov, ki se uporabljajo v tej uredbi.
            Člen 2 določa referenčni temperaturni scenarij za oblikovanje referenčnih vrednosti
             EU za podnebni prehod in referenčnih vrednosti EU, usklajenih s Pariškim
             sporazumom.
            Člen 3 določa minimalne zahteve glede omejitev pri razporeditvi lastniških
             instrumentov.
            Člen 4 določa zahteve glede izračuna intenzivnosti toplogrednih plinov ali absolutnih
             emisij toplogrednih plinov.
            Člen 5 določa minimalne zahteve glede vključitve in postopne uvedbe podatkov o
             emisijah toplogrednih plinov s področja 3.
            Člen 6 določa pravila v zvezi s podjetji, ki si postavljajo in objavljajo cilje glede
             zmanjšanja emisij toplogrednih plinov.
            Člen 7 določa minimalne zahteve glede krivulje razogljičenja za referenčne vrednosti
             EU za podnebni prehod in referenčne vrednosti EU, usklajene s Pariškim
             sporazumom.
            Člen 8 določa pravila, ki se uporabljajo v primeru spremembe izračuna emisij
             toplogrednih plinov.
            Člen 9 določa izhodiščno zmanjšanje emisij toplogrednih plinov za referenčne
             vrednosti za podnebni prehod v primerjavi z naložbenim bazenom.
            Člen 10 določa izjeme za referenčne vrednosti EU za podnebni prehod.
            Člen 11 določa izhodiščno zmanjšanje emisij toplogrednih plinov za referenčne
             vrednosti, usklajene s Pariškim sporazumom, v primerjavi z naložbenim bazenom.
            Člen 12 določa izjeme za referenčne vrednosti EU, usklajene s Pariškim
             sporazumom.
            Člen 13 določa pravila glede zahtev v zvezi s preglednostjo pri ocenah.
            Člen 14 določa pravila glede razkritja krivulje razogljičenja.
            Člen 15 določa pravila o točnosti virov podatkov.

SL                                                  5                                                   SL
 ---pagebreak---                             DELEGIRANA UREDBA KOMISIJE (EU) …/…

                                                z dne 17.7.2020

            o dopolnitvi Uredbe (EU) 2016/1011 Evropskega parlamenta in Sveta v zvezi z
         minimalnimi standardi za referenčne vrednosti EU za podnebni prehod in referenčne
                          vrednosti EU, usklajene s Pariškim sporazumom

     EVROPSKA KOMISIJA JE –
     ob upoštevanju Pogodbe o delovanju Evropske unije,
     ob upoštevanju Uredbe (EU) 2016/1011 Evropskega parlamenta in Sveta z dne 8. junija 2016
     o indeksih, ki se uporabljajo kot referenčne vrednosti v finančnih instrumentih in finančnih
     pogodbah ali za merjenje uspešnosti investicijskih skladov, in spremembi direktiv 2008/48/ES
     in 2014/17/EU ter Uredbe (EU) št. 596/20143 in zlasti člena 19a(2) Uredbe,
     ob upoštevanju naslednjega:
     (1)      Cilj Pariškega sporazuma, sprejetega na podlagi Okvirne konvencije Združenih
              narodov o spremembi podnebja, ki ga je Unija odobrila 5. oktobra 20164 (v nadaljnjem
              besedilu: Pariški sporazum), je okrepiti odziv na podnebne spremembe, med drugim z
              zagotavljanjem, da se naložbeni tokovi ujemajo s prizadevanji za zmanjšanje emisij
              toplogrednih plinov in razvoj, odporen na podnebne spremembe.
     (2)      Komisija je 11. decembra 2019 sprejela svoje sporočilo Evropskemu parlamentu,
              Evropskemu svetu, Svetu, Evropskemu ekonomsko-socialnemu odboru in Odboru
              regij z naslovom „Evropski zeleni dogovor“5. Evropski zeleni dogovor je nova
              strategija za rast, katere cilj je Unijo preobraziti v pravično in uspešno družbo s
              sodobnim, z viri gospodarnim in konkurenčnim gospodarstvom, ki v letu 2050 ne bo
              ustvarjalo nobenih neto emisij toplogrednih plinov in v katerem bo gospodarska rast
              ločena od rabe virov. Izvajanje evropskega zelenega dogovora zahteva, da se
              vlagateljem ponudijo jasni, dolgoročni signali za izogibanje nasedlim naložbam in
              povečanje trajnostnega financiranja.
     (3)      Uredba (EU) 2016/1011 določa referenčne vrednosti EU za podnebni prehod in
              referenčne vrednosti EU, usklajene s Pariškim sporazumom. Metodologija teh
              referenčnih vrednosti temelji na zavezah iz Pariškega sporazuma. Določiti je treba
              minimalne standarde, ki se uporabljajo za obe vrsti referenčnih vrednosti. Referenčne
              vrednosti EU za podnebni prehod in referenčne vrednosti EU, usklajene s Pariškim
              sporazumom, sledijo podobnim ciljem, vendar se razlikujejo glede na raven njihove
              ambicioznosti. Večina minimalnih standardov bi zato morala biti skupna obema
              vrstama referenčnih vrednosti, vendar bi se morale mejne vrednosti razlikovati glede
              na vrsto referenčnih vrednosti.
     (4)      Trenutno ni na voljo dovolj podatkov za oceno ogljičnega odtisa, ki izhaja iz odločitev
              državnih subjektov. Državne obveznice zato ne bi smele biti primerne sestavine
     3
              UL L 171, 29.6.2016, str. 1.
     4
              Sklep Sveta (EU) 2016/1841 z dne 5. oktobra 2016 o sklenitvi Pariškega sporazuma, sprejetega na
              podlagi Okvirne konvencije Združenih narodov o spremembi podnebja, v imenu Evropske unije (UL
              L 282, 19.10.2016, str. 1).
     5
              COM(2019) 640 final.

SL                                                      6                                                       SL
 ---pagebreak---            referenčnih vrednosti EU za podnebni prehod in referenčnih vrednosti EU, usklajenih
           s Pariškim sporazumom.
     (5)   Ker metodologija referenčnih vrednosti EU za podnebni prehod in referenčnih
           vrednosti EU, usklajenih s Pariškim sporazumom, temelji na zavezah iz Pariškega
           sporazuma, je treba uporabiti scenarij globalnega segrevanja za 1,5 °C brez
           prekoračitve ali z omejeno prekoračitvijo iz Posebnega poročila Medvladnega panela
           za podnebne spremembe (IPCC)6 o globalnem segrevanju za 1,5 °C (v nadaljnjem
           besedilu: scenarij IPCC). Ta scenarij IPCC je v skladu s ciljem Komisije, da do leta
           2050 doseže neto ničelne emisije toplogrednih plinov, kot je določeno v evropskem
           zelenem dogovoru. Da bi bile naložbe v skladu s scenarijem IPCC, bi jih bilo treba
           prerazporediti iz dejavnosti, ki temeljijo na fosilnih gorivih, na zelene dejavnosti ali
           dejavnosti, ki temeljijo na obnovljivih virih, vpliv teh naložb na podnebje pa bi moral
           biti vsako leto boljši.
     (6)   Sektorji, navedeni v oddelkih A do H in oddelku L Priloge I k Uredbi (ES)
           št. 1893/2006 Evropskega parlamenta in Sveta7, vključno s sektorji nafte, plina,
           rudarstva in prometa, so sektorji, ki zelo prispevajo k podnebnim spremembam. Da bi
           se zagotovilo, da referenčne vrednosti EU za podnebni prehod in referenčne vrednosti
           EU, usklajene s Pariškim sporazumom, zagotavljajo realistično sliko realnega
           gospodarstva, vključno s sektorji, ki bi morali dejavno zmanjševati emisije
           toplogrednih plinov, da bi postali cilji Pariškega sporazuma uresničljivi,
           izpostavljenost teh referenčnih vrednosti do teh sektorjev ne bi smela biti manjša od
           izpostavljenosti njihovega osnovnega naložbenega bazena. Ta zahteva pa bi morala
           veljati samo za referenčne vrednosti EU za podnebni prehod in referenčne vrednosti
           EU, usklajene s Pariškim sporazumom, ki so referenčne vrednosti za lastniški kapital,
           s čimer bi zagotovili, da bi lahko vlagatelji v lastniški kapital, ki podpirajo cilje
           Pariškega sporazuma, z vključenostjo in glasovanjem še naprej vplivali na prehod
           podjetja k bolj trajnostnim dejavnostim.
     (7)   Izračun emisij toplogrednih plinov bi moral biti primerljiv in dosleden. Zato je treba
           določiti pravila o tem, kako pogosto je treba te izračune posodabljati in, kjer je
           relevantno, o valuti, ki jo je treba uporabiti.
     (8)   Razogljičenje, ki bi temeljilo samo na emisijah toplogrednih plinov s področja 1 in
           področja 2, bi lahko privedlo do paradoksalnih rezultatov. Zato bi bilo treba pojasniti,
           da minimalni standardi za referenčne vrednosti EU za podnebni prehod in referenčne
           vrednosti EU, usklajene s Pariškim sporazumom, ne bi smeli upoštevati samo
           neposrednih emisij iz podjetij, ampak tudi emisije, ocenjene na podlagi življenjskega
           cikla, ter torej vključevati emisije toplogrednih plinov s področja 3. Vendar je zaradi
           nezadostne kakovosti podatkov, ki so trenutno na voljo za emisije toplogrednih plinov
           s področja 3, treba določiti ustrezno časovnico za njihovo postopno uvedbo in za
           omejeno obdobje omogočiti uporabo rezerv fosilnih goriv. Ta časovnica za postopno
           uvedbo bi morala temeljiti na seznamu gospodarskih dejavnosti iz Uredbe (ES) št.
           1893/2006.

     6
           IPCC, 2018: Globalno segrevanje za 1,5° C: Posebno poročilo Medvladnega panela za podnebne
           spremembe o posledicah globalnega segrevanja za 1,5° C nad predindustrijsko raven in povezanih
           globalnih usmeritvah glede emisij toplogrednih plinov v okviru okrepitve globalnega odziva na
           podnebne spremembe, trajnostnega razvoja in prizadevanj za odpravo revščine.
     7
           Uredba (ES) št. 1893/2006 Evropskega parlamenta in Sveta z dne 20. decembra 2006 o uvedbi
           statistične klasifikacije gospodarskih dejavnosti NACE Revizija 2 in o spremembi Uredbe Sveta (EGS)
           št. 3037/90 kakor tudi nekaterih uredb ES o posebnih statističnih področjih (UL L 393, 30.12.2006,
           str. 1).

SL                                                     7                                                         SL
 ---pagebreak---      (9)    Upravljavci referenčnih vrednosti bi morali imeti možnost, da podjetjem pripišejo
            večjo utež na podlagi ciljev glede razogljičenja, ki so si jih ta zadala. Zato bi bilo treba
            določiti posebna pravila za cilje glede razogljičenja, o katerih poročajo posamezna
            podjetja.
     (10)   Referenčne vrednosti EU za podnebni prehod in referenčne vrednosti EU, usklajene s
            Pariškim sporazumom, bi morale odražati njihovo sposobnost razogljičenja iz enega
            leta v drugo. Ta krivulja minimalnega razogljičenja bi se morala izračunati z uporabo
            scenarija IPCC. Poleg tega bi bilo treba za preprečevanje lažnega zelenega oglaševanja
            določiti pogoje za odstopanje od krivulje razogljičenja in za pravico do nadaljnjega
            označevanja referenčne vrednosti kot referenčne vrednosti EU za podnebni prehod ali
            kot referenčne vrednosti EU, usklajene s Pariškim sporazumom.
     (11)   Glavni parameter za izračun krivulje razogljičenja bi morala biti intenzivnost
            toplogrednih plinov, saj ta parameter zagotavlja primerljivost med sektorji in ni
            pristranski v korist ali škodo določenega sektorja. Za izračun intenzivnosti
            toplogrednih plinov je potrebna tržna kapitalizacija zadevnega podjetja. Kadar pa se
            referenčne vrednosti uporabljajo za podjetniške instrumente s fiksnim donosom, tržna
            kapitalizacija morda ne bo na voljo za podjetja, ki nimajo kotirajočih lastniških
            vrednostnih papirjev. Zato bi bilo treba določiti, da bi moralo biti, kadar se referenčne
            vrednosti EU za podnebni prehod ali referenčne vrednosti EU, usklajene s Pariškim
            sporazumom, uporabljajo za podjetniške instrumente s fiksnim donosom,
            upravljavcem referenčnih vrednosti dovoljeno, da namesto na podlagi intenzivnosti
            toplogrednih plinov izračunanih emisij toplogrednih plinov uporabljajo tiste,
            izračunane na podlagi absolutnih vrednosti.
     (12)   Za zagotovitev primerljivosti in doslednosti podatkov o emisijah toplogrednih plinov
            bi bilo treba določiti pravila za izračun sprememb intenzivnosti toplogrednih plinov ali
            absolutnih emisij toplogrednih plinov.
     (13)   Za doseganje ciljev Pariškega sporazuma je potrebno, da imajo referenčne vrednosti
            EU za podnebni prehod in referenčne vrednosti EU, usklajene s Pariškim
            sporazumom, izhodiščni odstotek zmanjšanja izpostavljenosti do s toplogrednimi plini
            intenzivnih sredstev glede na njihove matične referenčne vrednosti ali osnovne
            naložbene bazene. Vendar bi moral biti ta odstotek zmanjšanja večji za referenčne
            vrednosti EU, usklajene s Pariškim sporazumom, ki so v osnovi ambicioznejše od
            referenčnih vrednosti EU za podnebni prehod.
     (14)   Referenčne vrednosti EU, usklajene s Pariškim sporazumom, ne bi smele prispevati k
            spodbujanju naložb v finančne instrumente, ki jih izdajajo podjetja, ki kršijo globalne
            standarde, kot so načela globalnega dogovora Združenih narodov (UNGC). Zato je
            treba določiti posebna merila za izključitev, ki temeljijo na podnebnih ali drugih
            okoljskih, socialnih in upravljavskih (ESG) vidikih. Referenčne vrednosti EU za
            podnebni prehod bi morale v skladu s časovnico iz Uredbe (EU) 2016/1011 ta merila
            za izključitev izpolnjevati od 31. decembra 2022.
     (15)   Da bi podprli zmanjšanje uporabe virov energije, ki onesnažujejo okolje, in ustrezen
            prehod na obnovljive vire energije, je primerno tudi, da so podjetja, ki ustvarijo več
            kot določen odstotek svojih prihodkov iz premoga, nafte ali plina, izključena iz
            referenčnih vrednosti EU, usklajenih s Pariškim sporazumom. Pri določanju teh
            posebnih izključitev bi bilo treba upoštevati spremembe deleža teh virov energije v
            globalni oskrbi s primarno energijo med letom 2020 in letom 2050, kot je predvideno
            v scenariju IPCC. Konkretneje se v skladu s preglednico 2.6 posebnega poročila IPCC
            o globalnem segrevanju za 1,5 °C pričakuje, da se bo med letoma 2020 in 2050 poraba

SL                                                   8                                                     SL
 ---pagebreak---             premoga zmanjšala za 57 % do 99 %, poraba nafte pa za 9 % do 93 %, medtem ko naj
            bi se poraba plina povečala za 85 % ali zmanjšala za 88 %. Plin se lahko uporabi pri
            prehodu na nizkoogljično gospodarstvo, zlasti kot nadomestek za premog, kar
            pojasnjuje širši pričakovani razpon njegovega razvoja, čeprav povprečno pričakovano
            zmanjšanje njegove porabe znaša 40 %. Iz istega razloga je treba izključiti podjetja, ki
            več kot določen odstotek svojih prihodkov ustvarijo z dejavnostmi proizvodnje
            električne energije.
     (16)   Za zagotovitev preglednosti glede metodologije, ki se uporablja za referenčne
            vrednosti EU za podnebni prehod in referenčne vrednosti EU, usklajene s Pariškim
            sporazumom, je primerno določiti pravila o potrebnih razkritjih, ki zadevajo krivuljo
            razogljičenja in vire podatkov za obe kategoriji referenčnih vrednosti. Iz istega razloga
            je primerno določiti zahteve po razkritju za upravljavce referenčnih vrednosti, ki
            uporabljajo ocene za podatke o emisijah toplogrednih plinov, ne glede na to, ali jih
            zagotavljajo zunanji ponudniki podatkov ali ne.
     (17)   Da bi podprli uskladitev metodologije za referenčne vrednosti EU za podnebni prehod
            in referenčne vrednosti EU, usklajene s Pariškim sporazumom, je primerno določiti
            pravila o kakovosti in točnosti virov podatkov –
     SPREJELA NASLEDNJO UREDBO:
                                      POGLAVJE I
                                  OPREDELITVE POJMOV

                                                 Člen 1
                                            Opredelitve pojmov
     V tej uredbi se uporabljajo naslednje opredelitve pojmov:
     (a)     „emisije toplogrednih plinov“ pomenijo emisije toplogrednih plinov, kot so
             opredeljene v točki (1) člena 3 Uredbe (EU) 2018/842 Evropskega parlamenta in
             Sveta8;
     (b)     „absolutne emisije toplogrednih plinov“ pomenijo tone ekvivalenta CO2, kot so
             opredeljene v točki (7) člena 2 Uredbe (EU) št. 517/2014 Evropskega parlamenta in
             Sveta9;
     (c)     „intenzivnost toplogrednih plinov“ pomeni absolutne emisije toplogrednih plinov,
             deljene z v milijonih eurov izraženo vrednostjo podjetja, vključno z denarnimi
             sredstvi;
     (d)     „vrednost podjetja, vključno z denarnimi sredstvi“ ali „VPDS“ pomeni vsoto tržne
             kapitalizacije navadnih delnic, tržne kapitalizacije prednostnih delnic in
             knjigovodske vrednosti skupnega dolga in neobvladujočih deležev brez odbitka
             denarnih sredstev ali denarnih ustreznikov na koncu proračunskega leta;
     (e)     „naložbeni bazen“ pomeni nabor vseh instrumentov v danem razredu sredstev ali
             skupini razredov sredstev, v katere se lahko vlaga;

     8
            Uredba (EU) 2018/842 Evropskega parlamenta in Sveta z dne 30. maja 2018 o zavezujočem letnem
            zmanjšanju emisij toplogrednih plinov za države članice v obdobju od 2021 do 2030 kot prispevku k
            podnebnim ukrepom za izpolnitev zavez iz Pariškega sporazuma ter o spremembi Uredbe (EU)
            št. 525/2013 (UL L 156, 19.6.2018, str. 26).
     9
            Uredba (EU) št. 517/2014 Evropskega parlamenta in Sveta z dne 16. aprila 2014 o fluoriranih
            toplogrednih plinih in razveljavitvi Uredbe (ES) št. 842/2006 (UL L 150, 20.5.2014, str. 195).

SL                                                     9                                                        SL
 ---pagebreak---      (f)        „izhodiščno leto“ pomeni prvo leto v nizu let v referenčni vrednosti.
                              POGLAVJE II
                  MINIMALNI STANDARDI ZA OBLIKOVANJE
                 METODOLOGIJE DOLOČANJA REFERENČNIH
                              VREDNOSTI

                             ODDELEK 1
       MINIMALNI STANDARDI, SKUPNI REFERENČNIM VREDNOSTIM
       EU ZA PODNEBNI PREHOD IN REFERENČNIM VREDNOSTIM EU,
                USKLAJENIM S PARIŠKIM SPORAZUMOM

                                                 Člen 2
                                    Referenčni temperaturni scenarij
     Upravljavci referenčnih vrednosti EU za podnebni prehod in upravljavci referenčnih vrednosti
     EU, usklajenih s Pariškim sporazumom, uporabijo scenarij globalnega segrevanja za 1,5 °C
     brez prekoračitve ali z omejeno prekoračitvijo iz Posebnega poročila Medvladnega panela za
     podnebne spremembe (IPCC) o globalnem segrevanju za 1,5 °C kot referenčni temperaturni
     scenarij pri oblikovanju metodologije za določanje teh referenčnih vrednosti.

                                                Člen 3
                           Omejitev pri razporeditvi lastniških instrumentov
     Referenčne vrednosti EU za podnebni prehod in referenčne vrednosti EU, usklajene s
     Pariškim sporazumom, ki temeljijo na lastniških vrednostnih papirjih, uvrščenih na javni trg v
     Uniji ali v drugi jurisdikciji, imajo skupno izpostavljenost do sektorjev iz oddelkov A do H in
     oddelka L Priloge I k Uredbi (ES) št. 1893/2006, ki je vsaj enakovredna skupni
     izpostavljenosti osnovnega naložbenega bazena do teh sektorjev.

                                                 Člen 4
           Izračun intenzivnosti toplogrednih plinov ali absolutnih emisij toplogrednih plinov
     1.         Upravljavci referenčnih vrednosti EU za podnebni prehod in upravljavci referenčnih
                vrednosti EU, usklajenih s Pariškim sporazumom, izračunajo intenzivnost
                toplogrednih plinov ali, kjer je relevantno, absolutne emisije toplogrednih plinov teh
                referenčnih vrednosti, pri čemer uporabijo isto valuto za vsa njihova osnovna
                sredstva.
     2.         Upravljavci referenčnih vrednosti EU za podnebni prehod in upravljavci referenčnih
                vrednosti EU, usklajenih s Pariškim sporazumom, vsako leto ponovno izračunajo
                intenzivnost toplogrednih plinov in absolutne emisije toplogrednih plinov teh
                referenčnih vrednosti.

SL                                                   10                                                  SL
 ---pagebreak---                                             Člen 5
      Uvedba podatkov o emisijah toplogrednih plinov s področja 3 v metodologiji določanja
                                     referenčnih vrednosti
     1.      V metodologijo določanja referenčnih vrednosti za referenčne vrednosti EU za
             podnebni prehod ali referenčne vrednosti EU, usklajene s Pariškim sporazumom, se
             podatki o emisijah toplogrednih plinov s področja 3 vključijo na naslednji način:
             (a)   od datuma začetka uporabe te uredbe podatki o emisijah toplogrednih plinov s
                   področja 3 vsaj za energetski in rudarski sektor iz oddelkov 05 do 09 ter 19 in
                   20 Priloge I k Uredbi (ES) št. 1893/2006;
             (b)   v dveh letih od datuma začetka uporabe te uredbe podatki o emisijah
                   toplogrednih plinov s področja 3 vsaj za sektorje prometa, gradbeništva, stavb,
                   materialov in industrije iz oddelkov 10 do 18, 21 do 33, 41, 42 in 43, 49 do 53
                   in oddelka 81 Priloge I k Uredbi (ES) št. 1893/2006;
             (c)   v štirih letih od datuma začetka uporabe te uredbe podatki o emisijah
                   toplogrednih plinov s področja 3 za vse druge sektorje iz Priloge I k Uredbi
                   (ES) št. 1893/2006.
     2.      Za namene točke (a) odstavka 1 lahko upravljavci referenčnih vrednosti EU za
             podnebni prehod in upravljavci referenčnih vrednosti EU, usklajenih s Pariškim
             sporazumom, od datuma začetka uporabe te uredbe do 31. decembra 2021
             uporabljajo rezerve fosilnih goriv, če dokažejo, da ne morejo izračunati ali oceniti
             podatkov o emisijah toplogrednih plinov s področja 3.

                                                 Člen 6
     Podjetja, ki si postavljajo in objavljajo cilje glede zmanjšanja emisij toplogrednih plinov
     Upravljavci referenčnih vrednosti EU za podnebni prehod in upravljavci referenčnih vrednosti
     EU, usklajenih s Pariškim sporazumom, lahko v teh referenčnih vrednostih povečajo utež
     izdajateljev vrednostnih papirjev, ki sestavljajo referenčne vrednosti, ki si postavljajo in
     objavljajo cilje glede zmanjšanja emisij toplogrednih plinov, če so izpolnjeni naslednji pogoji:
     (a)     izdajatelji vrednostnih papirjev, ki sestavljajo referenčne vrednosti, dosledno in
             natančno objavljajo svoje emisije toplogrednih plinov s področij 1, 2 in 3;
     (b)     izdajatelji vrednostnih papirjev, ki sestavljajo referenčne vrednosti, so zmanjšali
             svojo intenzivnost toplogrednih plinov ali, kjer je relevantno, svoje absolutne emisije
             toplogrednih plinov, vključno z emisijami toplogrednih plinov s področij 1, 2 in 3, v
             povprečju vsaj za 7 % letno vsaj tri leta zapored.
     Za namene prvega pododstavka se emisije toplogrednih plinov s področja 3 upoštevajo v
     skladu z obdobjem postopnega uvajanja iz člena 5.

                                                Člen 7
                                   Določitev krivulje razogljičenja
     1.      Krivulja razogljičenja za referenčne vrednosti EU za podnebni prehod in referenčne
             vrednosti EU, usklajene s Pariškim sporazumom, ima naslednje cilje:
             (a)   za lastniške vrednostne papirje, uvrščene na javni trg v Uniji ali v drugi
                   jurisdikciji, v povprečju vsaj 7-odstotno zmanjšanje intenzivnosti toplogrednih
                   plinov na leto;

SL                                                 11                                                   SL
 ---pagebreak---             (b)   za dolžniške vrednostne papirje, razen tistih, ki jih izda izdajatelj državnega
                  vrednostnega papirja, kadar ima izdajatelj teh dolžniških vrednostnih papirjev
                  lastniške vrednostne papirje, ki so uvrščeni na javni trg v Uniji ali v drugi
                  jurisdikciji, v povprečju vsaj 7-odstotno zmanjšanje intenzivnosti toplogrednih
                  plinov na leto ali v povprečju vsaj 7-odstotno zmanjšanje absolutnih emisij
                  toplogrednih plinov na leto;
            (c)   za dolžniške vrednostne papirje, razen tistih, ki jih izda izdajatelj državnega
                  vrednostnega papirja, kadar izdajatelj teh dolžniških vrednostnih papirjev nima
                  lastniških vrednostnih papirjev, ki so uvrščeni na javni trg v Uniji ali v drugi
                  jurisdikciji, v povprečju vsaj 7-odstotno zmanjšanje absolutnih emisij
                  toplogrednih plinov na leto.
     2.     Cilji iz odstavka 1 se izračunajo geometrijsko, kar pomeni, da se letno vsaj 7-
            odstotno zmanjšanje intenzivnosti toplogrednih plinov ali absolutnih emisij
            toplogrednih plinov za leto „n“ izračuna na podlagi intenzivnosti toplogrednih plinov
            ali absolutnih emisij toplogrednih plinov za leto „n – 1“ v geometrijskem zaporedju
            od izhodiščnega leta.
     3.     Kadar se je v zadnjem koledarskem letu povprečna VPDS vrednostnih papirjev, ki
            sestavljajo referenčno vrednost, povečala ali zmanjšala, se VPDS vsake sestavine
            referenčne vrednosti prilagodi tako, da se deli z inflacijskim prilagoditvenim
            faktorjem za vrednost podjetij. Ta inflacijski prilagoditveni faktor za vrednost
            podjetij se izračuna tako, da se povprečna VPDS sestavin referenčne vrednosti na
            koncu koledarskega leta deli s povprečno VPDS sestavin referenčne vrednosti na
            koncu predhodnega koledarskega leta.
     4.     Upravljavci referenčnih vrednosti EU za podnebni prehod in upravljavci referenčnih
            vrednosti EU, usklajenih s Pariškim sporazumom, za vsako leto, v katerem cilji iz
            odstavka 1 niso doseženi, te nedosežene cilje kompenzirajo tako, da cilje svoje
            krivulje razogljičenja za naslednje leto prilagodijo navzgor.
     5.     Upravljavci referenčnih vrednosti EU za podnebni prehod in upravljavci referenčnih
            vrednosti EU, usklajenih s Pariškim sporazumom, svojih referenčnih vrednosti ne
            morejo več označevati kot takih, kadar:
            (a)   cilji iz odstavka 1 v danem letu niso doseženi, nedoseganje ciljev pa se ne
                  kompenzira v naslednjem letu; ali
            (b)   cilji iz odstavka 1 niso doseženi trikrat v katerem koli zaporednem 10-letnem
                  obdobju.
            Upravljavci referenčnih vrednosti lahko referenčno vrednost ponovno označijo kot
            referenčno vrednost EU za podnebni prehod ali kot referenčno vrednost EU,
            usklajeno s Pariškim sporazumom, kadar ta referenčna vrednost izpolnjuje cilj
            krivulje razogljičenja dve zaporedni leti po izgubi oznake, razen če je referenčna
            vrednost to oznako izgubila dvakrat.

                                           Člen 8
      Sprememba intenzivnosti toplogrednih plinov in absolutnih emisij toplogrednih plinov
     1.     Sprememba intenzivnosti toplogrednih plinov ali absolutnih emisij toplogrednih
            plinov se izračuna kot odstotna razlika med tehtano povprečno intenzivnostjo
            toplogrednih plinov ali absolutnimi emisijami toplogrednih plinov vseh sestavin
            referenčne vrednosti EU za podnebni prehod ali referenčne vrednosti EU, usklajene s

SL                                               12                                                  SL
 ---pagebreak---                Pariškim sporazumom, na koncu leta „n“ in tehtano povprečno intenzivnostjo
               toplogrednih plinov ali absolutnimi emisijami toplogrednih plinov vseh sestavin
               referenčnih vrednosti na koncu leta „n – 1“.
     2.        Upravljavci referenčnih vrednosti uporabijo novo izhodiščno leto, kadar pride do
               pomembnih sprememb v metodologiji izračuna intenzivnosti toplogrednih plinov ali
               absolutnih emisij toplogrednih plinov.
               Za namene prvega pododstavka novo izhodiščno leto pomeni leto, v katerem se
               izračuna krivulja razogljičenja iz člena 7.
               Izbira novega izhodiščnega leta ne vpliva na pravila iz člena 7(5).
                              ODDELEK 2
          MINIMALNI STANDARDI ZA REFERENČNE VREDNOSTI EU ZA
                          PODNEBNI PREHOD

                                               Člen 9
            Izhodiščno zmanjšanje intenzivnosti toplogrednih plinov ali absolutnih emisij
                toplogrednih plinov za referenčne vrednosti EU za podnebni prehod
     Intenzivnost toplogrednih plinov ali, kjer je relevantno, absolutne emisije toplogrednih plinov
     za referenčne vrednosti EU za podnebni prehod, vključno z emisijami toplogrednih plinov s
     področij 1, 2 in 3, so vsaj 30 % nižje od intenzivnosti toplogrednih plinov ali absolutnih
     emisij toplogrednih plinov naložbenega bazena.
     Za namene prvega pododstavka se emisije toplogrednih plinov s področja 3 upoštevajo v
     skladu z obdobjem postopnega uvajanja iz člena 5.

                                                Člen 10
                    Izključevanje iz referenčnih vrednosti EU za podnebni prehod
     1.        Upravljavci referenčnih vrednosti EU za podnebni prehod v svoji metodologiji
               razkrijejo, ali in na kak način iz nje izključujejo podjetja.
     2.        Upravljavci referenčnih vrednosti EU za podnebni prehod od 31. decembra 2022
               zagotavljajo izpolnjevanje zahtev iz točk (a), (b) in (c) člena 12(1) ter iz člena 12(2).
                               ODDELEK 3
            MINIMALNI STANDARDI ZA REFERENČNE VREDNOSTI EU,
                   USKLAJENE S PARIŠKIM SPORAZUMOM

                                               Člen 11
             Izhodiščno zmanjšanje intenzivnosti toplogrednih plinov ali absolutnih emisij
          toplogrednih plinov za referenčne vrednosti EU, usklajene s Pariškim sporazumom
     Intenzivnost toplogrednih plinov ali, kjer je relevantno, absolutne emisije toplogrednih plinov
     za referenčne vrednosti EU, usklajene s Pariškim sporazumom, vključno z emisijami
     toplogrednih plinov s področij 1, 2 in 3, so vsaj 50 % nižje od intenzivnosti toplogrednih
     plinov ali absolutnih emisij toplogrednih plinov naložbenega bazena.
     Za namene prvega pododstavka se emisije toplogrednih plinov s področja 3 upoštevajo v
     skladu z obdobjem postopnega uvajanja iz člena 5.

SL                                                   13                                                    SL
 ---pagebreak---                                              Člen 12
          Izključevanje iz referenčnih vrednosti EU, usklajenih s Pariškim sporazumom
     1.     Upravljavci referenčnih vrednosti EU, usklajenih s Pariškim sporazumom, iz teh
            referenčnih vrednosti izključijo vsa naslednja podjetja:
            (a)    podjetja, ki se ukvarjajo z dejavnostmi, povezanimi s spornim orožjem;
            (b)    podjetja, ki se ukvarjajo z gojenjem in proizvodnjo tobaka;
            (c)    podjetja, za katera so upravljavci referenčnih vrednosti ugotovili, da kršijo
                   načela globalnega dogovora Združenih narodov (UNGC) ali smernice
                   Organizacije za gospodarsko sodelovanje in razvoj (OECD) za mednarodna
                   podjetja;
            (d)    podjetja, ki ustvarijo 1 % ali več svojih prihodkov z odkrivanjem, rudarjenjem,
                   pridobivanjem, distribucijo ali rafiniranjem črnega premoga in lignita;
            (e)    podjetja, ki ustvarijo 10 % ali več svojih prihodkov z odkrivanjem,
                   pridobivanjem, distribucijo ali rafiniranjem naftnih goriv;
            (f)    podjetja, ki ustvarijo 50 % ali več svojih prihodkov z odkrivanjem,
                   pridobivanjem, proizvodnjo ali distribucijo plinastih goriv;
            (g)    podjetja, ki ustvarijo 50 % ali več svojih prihodkov s proizvodnjo električne
                   energije z intenzivnostjo toplogrednih plinov nad 100 g CO2 e/kWh.
            Sporno orožje za namene točke (a) pomeni sporno orožje, kot je navedeno v
            mednarodnih pogodbah in konvencijah, načelih Združenih narodov in, kjer je
            relevantno, nacionalni zakonodaji.
     2.     Upravljavci referenčnih vrednosti EU, usklajenih s Pariškim sporazumom, iz teh
            referenčnih vrednosti izključijo vsa podjetja, za katera sami ali s pomočjo zunanjih
            ponudnikov podatkov odkrijejo ali ocenijo, da znatno škodujejo enemu ali več
            okoljskim ciljem iz člena 9 Uredbe (EU) 2020/852 Evropskega parlamenta in Sveta10
            v skladu s pravili o ocenah iz člena 13(2) te uredbe.
     3.     Upravljavci referenčnih vrednosti EU, usklajenih s Pariškim sporazumom, v svoji
            metodologiji določanja referenčnih vrednosti razkrijejo vsa dodatna merila za
            izključitev, ki jih uporabljajo in ki temeljijo na podnebnih ali drugih okoljskih,
            socialnih in upravljavskih (ESG) dejavnikih.
                                   POGLAVJE III
                             PREGLEDNOST IN TOČNOST

                                                Člen 13
                                   Zahteve za preglednost pri ocenah
     1.     Poleg zahtev iz Priloge III k Uredbi (EU) 2016/1011 upravljavci referenčnih
            vrednosti EU za podnebni prehod in upravljavci referenčnih vrednosti EU, usklajenih
            s Pariškim sporazumom, izpolnjujejo naslednje zahteve:
            (a)    upravljavci referenčnih vrednosti EU za podnebni prehod in upravljavci
                   referenčnih vrednosti EU, usklajenih s Pariškim sporazumom, ki uporabljajo
                   ocene, ki ne temeljijo na podatkih, ki jih zagotovi zunanji ponudnik podatkov,

     10
           Uredba (EU) 2020/852 Evropskega parlamenta in Sveta z dne 18. junija 2020 o vzpostavitvi okvira za
           spodbujanje trajnostnih naložb ter spremembi Uredbe 2019/2088 (UL L 198, 22.6.2020, str. 13).

SL                                                    14                                                        SL
 ---pagebreak---                     formalizirajo, dokumentirajo in objavijo metodologijo, na kateri temeljijo take
                    ocene, vključno s:
                    (i)    pristopom, ki so ga uporabili za izračun emisij toplogrednih plinov, ter
                           glavnimi predpostavkami in previdnostnimi načeli, na katerih temeljijo te
                           ocene;
                    (ii)   raziskovalno metodologijo za ocenjevanje manjkajočih, neprijavljenih ali
                           premalo prijavljenih emisij toplogrednih plinov;
                    (iii) sklopi zunanjih podatkov, uporabljenimi pri ocenjevanju manjkajočih,
                          neprijavljenih ali premalo prijavljenih emisij toplogrednih plinov;
              (b)   upravljavci referenčnih vrednosti EU za podnebni prehod in upravljavci
                    referenčnih vrednosti EU, usklajenih s Pariškim sporazumom, ki uporabljajo
                    ocene, ki temeljijo na podatkih, ki jih zagotovi zunanji ponudnik podatkov,
                    formalizirajo, dokumentirajo in objavijo vse naslednje informacije:
                    (i)    ime in kontaktne podatke ponudnika podatkov;
                    (ii)   uporabljeno metodologijo ter glavne predpostavke in previdnostna
                           načela, če so na voljo;
                    (iii) povezavo do spletnega mesta ponudnika podatkov in relevantne
                          uporabljene metodologije, če je na voljo.
     2.       Za namene člena 12(2) upravljavci referenčnih vrednosti EU, usklajenih s Pariškim
              sporazumom, izpolnjujejo naslednje zahteve:
              (a)   upravljavci referenčnih vrednosti EU, usklajenih s Pariškim sporazumom, ki
                    uporabljajo ocene, ki ne temeljijo na podatkih, ki jih zagotovi zunanji ponudnik
                    podatkov, formalizirajo, dokumentirajo in objavijo metodologijo, na kateri
                    temeljijo take ocene, vključno z:
                    (i)    uporabljenim pristopom in raziskovalno metodologijo ter glavnimi
                           predpostavkami in previdnostnimi načeli, na katerih temeljijo te ocene;
                    (ii)   sklopi zunanjih podatkov, uporabljenih pri ocenjevanju;
              (b)   upravljavci referenčnih vrednosti EU, usklajenih s Pariškim sporazumom, ki
                    uporabljajo ocene, ki temeljijo na podatkih, ki jih zagotovi zunanji ponudnik
                    podatkov, formalizirajo, dokumentirajo in objavijo vse naslednje informacije:
                    (i)    ime in kontaktne podatke ponudnika podatkov;
                    (ii)   uporabljeno metodologijo ter glavne predpostavke in previdnostna
                           načela, če so na voljo;
                    (iii) povezavo do spletnega mesta ponudnika podatkov in relevantne
                          uporabljene metodologije, če je na voljo.

                                                 Člen 14
                                     Razkritje krivulje razogljičenja
     Upravljavci referenčnih vrednosti EU za podnebni prehod in upravljavci referenčnih vrednosti
     EU, usklajenih s Pariškim sporazumom, formalizirajo, dokumentirajo in objavijo krivulje
     razogljičenja za navedene referenčne vrednosti, izhodiščno leto, uporabljeno za določitev teh
     krivulj razogljičenja, in, kadar cilji, določeni s krivuljo razogljičenja, niso doseženi, razloge za
     to in ukrepe, ki jih bodo sprejeli za dosego prilagojenega cilja iz člena 7(4).

SL                                                   15                                                     SL
 ---pagebreak---                                                 Člen 15
                                         Točnost virov podatkov
     1.      Upravljavci referenčnih vrednosti EU za podnebni prehod in upravljavci referenčnih
             vrednosti EU, usklajenih s Pariškim sporazumom, zagotovijo, da so podatki o
             emisijah toplogrednih plinov s področij 1, 2 in 3 točni v skladu z globalnimi ali
             evropskimi standardi, kot so metoda okoljskega odtisa izdelka in metoda okoljskega
             odtisa organizacij11, računovodski standard in standard poročanja za vrednostno
             verigo podjetij (področje 3)12, standard EN ISO 14064 ali standard EN ISO 14069.
     2.      Za namene odstavka 1 upravljavci referenčnih vrednosti EU za podnebni prehod in
             upravljavci referenčnih vrednosti EU, usklajenih s Pariškim sporazumom, v svoji
             metodologiji razkrijejo uporabljeni standard.
     3.      Upravljavci referenčnih vrednosti EU za podnebni prehod in upravljavci referenčnih
             vrednosti EU, usklajenih s Pariškim sporazumom, zagotovijo primerljivost ter
             kakovost podatkov o emisijah toplogrednih plinov.
                                       POGLAVJE IV
                                     KONČNE DOLOČBE

                                                 Člen 16
                                     Začetek veljavnosti in uporaba
     Ta uredba začne veljati dvajseti dan po objavi v Uradnem listu Evropske unije.

     Ta uredba je v celoti zavezujoča in se neposredno uporablja v vseh državah članicah.
     V Bruslju, 17.7.2020

                                                    Za Komisijo
                                                    Predsednica
                                                    Ursula VON DER LEYEN

     11
            Priporočilo Komisije 2013/179/EU z dne 9. aprila 2013 o uporabi skupnih metod za merjenje in
            sporočanje okoljske uspešnosti izdelkov in organizacij v njihovem življenjskem krogu (UL L 124,
            4.5.2013, str. 1).
     12
            Value Chain (Scope 3) Accounting and Reporting Standard (september 2011), dodatek k standardu
            GHG Protocol Corporate Accounting and Reporting Standard (računovodski standard in standard
            poročanja za podjetja na podlagi protokola o toplogrednih plinih).

SL                                                    16                                                      SL